  Виталий Пронин «Россииысь патриот» конкурслэн 2016-тӥ ар понна йылпумъянъёсыз тодмо луизы. «Удмурт дунне» газет «Ми - Россиын улӥсьёс» номинациын «Сю сюрес» проектэз понна дипломен пусъемын. Туэ конкурсэ пыриськизы Россиысь 402 ивор вӧлмытӥсь ёзъёс.Нимысьтыз дунъямын вал радиоын, телевидениын, газетъёсын, журналъёсын, вотэсын потэм материалъёс. Вормисьёс пӧртэм номинациосъя быръемын - «Мынам Россие», «Вордӥськем музъемме утисько», «Россия: шуг-секытъёс но соосты сэрттон-пертчон», «Ми — Россиын улӥсьёс!», «Егит Россия». Конкурсэ пыриськизы Россиысь 72 улосвылъёсысь 402 ивор вӧлмытӥсь ёзъёс, вуизы 1808 ужъёс. Адӟем каремын вал 160 ивор вӧлмытӥсь ёзъёсысь материалъёс но проектъёс. Соос пусъемын зарни ( 33), азвесь (38) медальёсын но дипломъёсын, 3-тӥ инты сётэмын 148 СМИ-ослы.«Удмурт дунне» газет вожвылъяськиз Россиысь 71 газетэн. Пусйыны кулэ: вормисе потэмъёс пӧлын уно улосвыл, ёрос газет-журналъёс. Кылсярысь, «Удмурт дунне» газет сяна, «Вордӥськем музъемме утисько» номинациын дипломен пусъемын Каракулиноысь «Прикамская правда» газет - соос конкурсэ ыстӥзы ёросысьтызы Георгиевской кавалеръёс, Нырысетӥ дунневыл, Россия но Япония куспын ожъёсысь ветеранъёс сярысь материалъёс.«Россииысь патриот » конкурс арлы быдэ радъяське Печатья но ивор вӧлмытонъя федерал агентствоен. Вормисьёсты данъялозы 28-тӥ пӧсьтолэзе Челябинскын."Удмурт дунне" газетлэн "Сю сюрес" рубрикаысьтыз материалъёсты лыдӟыны быгатӥськоды татысь."Удмурт дунне" Теги: вормон удмуртдунне  